Na temelju članka 14. Zakona o proračunu („Narodne novine“ broj 87/08, 136/12 i 15/15) i članka 31. Statuta Općine Zemunik Donji („Službeni glasnik Općine Zemunik Donji“ broj 39/21) Općinsko Vijeće Općine Zemunik Donji na svojoj 6. sjednici održanoj 17. prosinca 2021. godine donosi

**ODLUKU**

**o drugoj izmjeni**

**Odluke o izvršavanju Proračuna Općine Zemunik Donji za 2021. godinu**

Članak 1.

Odluku o izvršavanju Proračuna Općine Zemunik Donji za 2021. godinu donijelo je Općinsko vijeće na svojoj 35. sjednici održanoj 22. prosinca 2020. godine te je ista objavljena u Službenom glasniku Općine Zemunik Donji broj 38/20, te je 11. veljače 2021. godine na 36. sjednici Općinskog vijeća usvojena Odluka o izmjeni Odluke o izvršavanju Proračuna Općine Zemunik Donji za 2021. godinu koja je objavljena u Službenom glasniku Općine Zemunik Donji broj 39/21.

Članak 2.

U Odluci o izmjeni Odluke o izvršavanju Proračuna Općine Zemunik Donji za 2021. godinu („Službeni glasnik Općine Zemunik Donji 39/21) u članku 16. planirani su primici od dugoročnog zaduživanja u iznosu 10.000.000,00 kuna za realizaciju kapitalnog projekta izgradnje sportske dvorane u Zemuniku Donjem .

Članak 3.

Tijekom 2021. godine očekivani primici od dugoročnog zaduživanja nisu realizirani pa u

drugim izmjenama i dopunama Proračuna Općine Zemunik Donji primici od dugoročnog zaduživanja u iznosu 10.000.000,00 kuna nisu planirani.

Članak 4.

Ova Odluka o izmjeni druge Odluke o izvršavanju Proračuna Općine Zemunik Donji stupa na snagu osmog dana od objave u „Službenom glasniku Općine Zemunik Donji „

**OPĆINSKO VIJEĆE OPĆINE ZEMUNIK DONJI**

KLASA: 021-02/21-01/06

URBROJ:2198/04-02-21-5

Zemunik Donji, 17. prosinca 2021. godine

 PREDSJEDNIK OPĆINSKOG VIJEĆA

 Josip Krnčević, dipl. ing.